อธิบดีกรมการค้าต่างประเทศ เผยระบายข้าวในสต็อกของรัฐจนหมด ตัดภาระรัฐแบกรับค่าใช้จ่ายเก็บรักษาข้าวไว้ในสต็อก ที่สูงถึงพันล้านบาทต่อเดือน พร้อมดึงราคาข้าวไทยสูงขึ้น
อธิบดีกรมการค้าต่างประเทศ เผยระบายข้าวในสต็อกของรัฐจนหมด ตัดภาระรัฐแบกรับค่าใช้จ่ายเก็บรักษาข้าวไว้ในสต็อก ที่สูงถึงพันล้านบาทต่อเดือน พร้อมช่วยดึงราคาข้าวไทยขึ้นจากการระบายอุปทานส่วนเกินที่กดราคาข้าวไว้        นายอดุลย์ โชตินิสากรณ์ อธิบดีกรมการค้าต่างประเทศ เปิดเผยว่า การดำเนินการระบายข้าวในสต็อกของรัฐจนหมด ทำให้รัฐบาลไม่ต้องแบกรับภาระค่าใช้จ่ายในการเก็บรักษาข้าวไว้ในสต็อก ที่มีค่าใช้จ่ายกว่าพันล้านบาทต่อเดือน ทำให้ระบายอุปทานส่วนเกินที่ฉุดราคาข้าวไทยไปได้ส่งผลโดยตรงต่อระบบการผลิต การค้าและราคาข้าวไทยเป็นไปตามกลไลตลาด สามารถเรียกความเชื่อมั่นผู้บริโภคทั้งในและต่างประเทศได้        รวมถึงส่งผลทำให้ปี 2561 ไทยสามารถส่งออกข้าวได้ตามเป้าหมาย ปริมาณ 11.13 ล้านตัน คิดเป็นมูลค่ารวม 5,623 ล้านเหรียญสหรัฐ หรือ 180,413 ล้านบาท ซึ่งมูลค่าส่งออกเพิ่มขึ้นส่งผลดีต่อราคาข้าวเปลือกในประเทศที่ปรับตัวสูงขึ้น ทำให้เกษตรกรมีรายได้เพิ่มขึ้น         นอกจากนี้ อธิบดีกรมการค้าต่างประเทศ ยังกล่าวถึงเป้าหมายการส่งออกในปี 2562 ที่เบื้องต้นคาดว่าจะลดลงจากปีก่อนเล็กน้อย เนื่องจากราคาข้าวไทยสูงกว่าราคาข้าวของคู่แข่ง ตามคาดการณ์ของสมาคมผู้ส่งออกข้าวไทย แต่จะเป็นการลงลงในส่วนของปริมาณข้าว เท่านั้น ส่วนมูลค่าการส่งออกสูงขึ้น เนื่องจากการสนับสนุนให้เกษตรกรผลิตข้าวคุณภาพดีและเป็นที่ต้องการของตลาดเป็นสำคัญ อีกทั้งเข้าไปส่งเสริมการแปรรูปสินค้าข้าวเพื่อมุ่งส่งออกข้าวคุณภาพสูง หรือ ข้าวพรีเมี่ยม (Premium Rice) อย่างไรก็ตาม